મારું માનવું છે કે જ્યારે તમે અંગત વપરાશ માટે બ્યુટી-પ્રોડક્ટ્સની ખરીદી કરો છો ત્યારે એની પ્રાઇસ પર ધ્યાન ન આપો. તમે પાર્લરમાં ફેશ્યલ કરાવવા જાઓ છો તો એક વારમાં જ ૫૦૦-૭૦૦ રૂપિયા ખર્ચી નાખો છોને? તો પછી ચહેરાની માવજત માટે કંજૂસી ન કરો. આ પ્રકારની પ્રોડક્ટ્સ મોંઘી આવશે, પરંતુ ખૂબ ચાલશે એટલે સરવાળે તો સસ્તી જ પડશે. અહીં બહેનોને એક વાત ખાસ કહેવાની કે બ્યુટી-પ્રોડક્ટ્સને અપ્લાય કરતાં શીખી લેવું જોઈએ. જો એને પ્રોપર મેથડથી અપ્લાય કરવાની ટેલન્ટ નહીં હોય તો ચહેરો સુંદર નહીં લાગે. આજે તો મેકઅપ કરવાની રીતના વિડિયો સહેલાઈથી યુ-ટીુબ પર મળે છે. બે-ત્રણ વાર જોઈને જ શીખી જવાય.